Vi har virtuelle skoledage for at tilbyde mere fleksibel læring og variation i undervisningen, samtidig med at du styrker dine digitale færdigheder. Disse dage er et supplement til den almindelige undervisning, hvor du får mulighed for at lære på en anden måde.
Virtuelle skoledage fungerer som normale skoledage, men undervisningen foregår online i stedet for fysisk. Der er dog nogle ting, du skal være opmærksom på:
Skolen bruger Teams som platform til virtuel undervisning, så sørg for at have Teams-appen installeret på din computer.
Du skal logge på via en computer, ikke en mobiltelefon.
Dit kamera skal være tændt, og mikrofonen skal fungere.
Følg altid lærerens instruktioner, da undervisningen er nøje planlagt.
Du skal være passende påklædt og sidde ved et bord et sted, hvor du kan arbejde uforstyrret og alene.